Leinon Buffalon nousu jatkuu: NHL-kärki nurin | Yle Urheilu | yle.fi
24.3.2012 klo 06.15päivitetty 24.3.2012 klo 08.15
NHL 23.3.
Washington - Winnipeg ja 3-4
Columbus - Carolina 5-1
New Jersey - Toronto rl 3-4
NY Rangers - Buffalo 1-4
Montreal - Ottawa 5-1MTL: Nokelainen 1+0
Florida - Edmonton rl 1-2
Buffalon sankareiksi New Yorkin illassa nousivat kaksi maalia viimeistellyt Drew Stafford sekä 26 torjuntaan venynyt tähtivahti Ryan Miller.
Buffalon voitolle alkutahdit iski kuitenkin yllättävä ratkaisija, kun Travis Turnbull yllätti toisen erän alussa maalin takaa Rangers-vahti Henrik Lundqvstin. Turnbull teki NHL-uran ensimmäisen osumansa maassa maaten puolustaja John Mitchellin jalan kautta.
Rangers nousi Brian Boylen osumalla vielä 1-1-tasatilanteeseen ottelun puolivälissä, mutta Buffalon tehomiehet Stafford (2+1), Marcus Foligno (0+2) ja Tyler Ennis (1+2) käänsivät ottelun vierailijoille kolmannessa erässä.
- Kerroin joukkueelle aamulla, että voittaessamme parannamme asemiamme. On hienoa, kun pystyy vaikuttamaan kohtaloonsa. Se ei todennäköisesti ole edes mahdollista, mutta antaa meille voimaa, Sabres-luotsi Lindy Ruff totesi NHL:n verkkosivuilla.